google/wiki40b huggingface dataset:
बिवा झील

बिवा (Biwa) स्थिति : 35° 15' उ. अ. तथा 136° 45' पू. दे।। दक्षिण हॉन्शू (जापान) में क्योटो से सात मील उत्तरपूर्व स्थित एक झील है जो 40 मील लंबी और सात मील चौड़ी है। इसका क्षेत्रफल 180 वर्ग मील है। यह जापान की सबसे बड़ी तथा सुंदर झील है। इस झील से एक नहर क्योटो तक निकाली गई है जहाँ पर जलविद्युत उत्पन्न की जाती है। बिवा झील से सात मील की दूर पर क्योटो नगर है, जो 1868 ई. तक जापान की राजधानी भी रहा है। झील के आसपास की भूमि ऐतिहासिक दृष्टि से बहुत महत्वपूर्ण है। यहाँ की प्राकृतिक बनावट अति सुंदर है, अत: यह एक विश्रामस्थल भी है।
भौगोलिक नाम सूचना प्रणाली

भौगोलिक नाम सूचना प्रणाली (अंग्रेज़ी: The Geographic Names Information System या GNIS (जीनिस)) संयुक्त राज्य अमेरिका और इसके राज्यक्षेत्रों में स्थित बीस लाख से अधिक भौतिक और सांस्कृतिक वैशिष्ट्यों का एक डेटाबेस है जिसमें इनके नाम और स्थान की जानकारी है। यह एक प्रकार की विवरणिका है। जीनिस को संयुक्त राज्य भूगर्भ सर्वेक्षण ने संयुक्त राज्य भौगोलिक नाम बोर्ड (बीजीऍन) के साथ मिलकर विकसित किया था ताकि वैशिष्ट्य नामों का मानक तैयार किया जा सके।
यह डेटाबेस एक ऐसी प्रणाली का भाग है जिसमें स्थलाकृतिक मानचित्र और ग्रन्थसूची सन्दर्भ समाहित हैं। उन पुस्तकों और ऐतिहासिक मानचित्रों को उद्धृत किया जाता है जो किसी वैशिष्ट्य या स्थान नाम की पुष्टि करते हैं। किसी वैशिष्ट्य के अन्य नाम, जो आधिकारिक संघीय नामों के विकल्प हैं, भी दर्ज किए जाते हैं। प्रत्येक वैशिष्ट्य को एक स्थाई, विशिष्ट वैशिष्ट्य रिकॉर्ड अभिज्ञापक, दिया जाता है, जिसे जीनिस (GNIS) भी कहा जाता है। इस डेटाबेस से कभी भी किसी प्रविष्टि को हटाया नहीं जाता, केवल तब जब वह स्पष्ट रूप से दोहराई गई है।
2013 ब्रिक्स शिखर सम्मेलन

2013 ब्रिक्स शिखर सम्मेलन दक्षिण अफ्रीका के डरबन शहर में आयोजित किया गया।यह मार्च 2013 में आयोजित किया गया था। यह पांचवां शिखर सम्मेलन था।
एलटीई उन्नत

एलटीई उन्नत (LTE Advanced) मोबाइल संचार का एक मानक है और इसके पूर्व प्रचलित मानक एलटीई (दूरसंचार) का प्रवर्धित रूप है।
मीनाक्षी लेखी

मीनाक्षी लेखी एक भारतीय राजनीतिज्ञा और वकील हैं। वो भारतीय जनता पार्टी की राष्ट्रीय प्रवक्ता एवं उच्चतम न्यायालाय में वकील हैं।
ढ़ूंढ़ाड़

ढ़ूंढ़ाड़ (जयपुर) ढ़ूंढ़ नदी के निकटवर्ती भू-भाग को कहते हैं।
गठबन्धन

गठबन्धन एक समान कारण के हेतु एक साथ कुछ लोगों या समूहों के एक साथ संयुक्त सहयोग दे कर कोई कार्य करना गठबन्धन कहलाता है। यह गठबन्धन अस्थाई या सुविधा अनुसार भी हो सकता है। इनके कार्य मुख्यतः या सामान्यतः एक प्रकार के होते हैं अथवा यह किसी अन्य प्रकार के हित हेतु गठबन्धन में बन्ध जाते हैं।

राजनीति और सरकार

गठबंधन सरकार, एक संसदीय प्रणाली में, पार्टियों के गठबंधन से बना एक सरकार है। ऑस्ट्रेलिया में, गठबंधन भी 1922 के बाद से तीन दलों (उदारवादी, नागरिकों और देश उदारवादी) संघीय राजनीति में मौजूदा एक गठबंधन (गठबंधन समझौते) का उल्लेख किया जाता है - यह एक संसदीय गठबंधन का गठन है। पार्टियों के गठबंधन को भी एक चुनावी संलयन कहा जाता है। कैंब्रिज शब्दकोश इसे "आम तौर पर एक सीमित समय के लिए, किसी विशेष प्रयोजन के लिए विभिन्न राजनीतिक दलों या समूहों के मिलन को" गठबंधन के रूप में परिभाषित करता है।

अर्थशास्त्र

अर्थशास्त्र में गठबंधन ग्राहकों में विश्वास बढ़ाने हेतु कई नामी कंपनी एक दूसरे को सहयोग कर एक गठबंधन तैयार करती है। इसके कारण ग्राहकों का उस कंपनी के ऊपर विश्वास बढ़ जाता है और वही विश्वास से कंपनी अधिक लाभ कमाने में सफल हो जाती हैं। उदाहरण के लिए यदि किसी दो कंपनी में एक ग्राहक का विश्वास एक कंपनी के ऊपर हो और दूसरे का दूसरे के ऊपर हो तो जब वह दोनों कंपनी गठबंधन कर लेती हैं तो दोनों ग्राहक का विश्वास उस गठबंधन पर हो जाता है।

सेना

दो या दो से अधिक सैन्य बलों के मध्य किसी अभियान हेतु गठबंधन बनाया जाता है, जिसमें सभी एक ही बात सभी मानते हैं।

सामाजिक समूह

एक अनुसंधान से पता चला है कि सामाजिक समूह किस प्रकार के गठबंधन को अपना लेता है।
द्यौष्पिता

द्यौष्पिता या द्यौष्पितृ प्राचीन हिन्दू धर्म के एक देवता हैं जिनका उल्लेख ऋग्वेद में मिलता है। उनके नाम का अर्थ 'आकाश (द्यौ) पिता' है और उनकी संगिनी 'पृथ्वी माता' बताई गई हैं। ऋग्वेद, अग्नि, इन्द्र और उषस इन्हीं की सन्तति है। वे आर्यों के सबसे प्राचीन देवताओं में से एक माने जाते हैं।

अन्य हिन्द-यूरोपीय देवताओं से समानता

कई विद्वानों की दृष्टि में द्यौष् पिता का नाम व उनकी भूमिका से साफ़ है कि वे वही देवता हैं जिन्हें प्राचीन यूनान में 'ज़ीउस' (Ζεύς, Zeus) और प्राचीन रोम में 'ज्युपिटर' (Jupiter) कहा जाता था। माना जाता है कि वे वही देव हैं जिन्हें आदिम-हिन्द-यूरोपीय लोग 'द्येउस' (*Dyeus) के नाम से पूजते थे।
२५ जुलाई २००८ बंगलोर बम विस्फोट

२५ जुलाई, 2008 को बंगलोर में शृंखलाबद्ध सात बम विस्फोट किए गए। ज़्यादातर विस्फोट भीड़ भरे इलाक़ों में हुए हैं और वहाँ कई आईटी कंपनियों के कार्यालय भी हैं।
मालदीव की भाषाएं

मालदीव द्वीप समूह आधिकारिक तौर पर मालदीव गणराज्य , हिंद महासागर में स्थित एक द्वीप देश है, जो मिनिकॉय आईलेंड और चागोस अर्किपेलेगो के बीच 26 प्रवाल द्वीपों की एक दोहरी चेन, जिसका फेलाव भारत के लक्षद्वीप टापू की उत्तर-दक्षिण दिशा में है, से बना है। यह लक्षद्वीप सागर में स्थित है, श्री लंका की दक्षिण-पश्चिमी दिशा से करीब सात सौ किलोमीटर (435 mi) पर। मालदीव के प्रवाल द्वीप लगभग 90,000 वर्ग किलोमीटर में फेला क्षेत्र सम्मिलित करते हैं, जो इसे दुनिया के सबसे पृथक देशों में से एक बनाता है। इसमें 1,192 टापू हैं, जिसमें से 200 पर बस्ती है  मालदीव गणराज्य की राजधानी और सबसे बड़ा शहर है माले, जिसकी आबादी 103,693 (2006) है। मालदीव में बोली जाने वाली कई भाषाएं हैं।

मह्ल/ दिवेही भाषा

आधिकारिक और आम भाषा दिवेही है। दिवेही लिखने वाली पहली ज्ञात लिपि ईवेला अकुरु लिपि है जो यहाँ के राजाओं (राधवल्ली) की ऐतिहासिक लिपियों में पाई जाती है। बाद में दिवेही अकुरु नामक एक लिपि का इस्तेमाल लंबे समय तक किया जाता था। आज की लिपि को थाना कहा जाता है और दाएं से बाएं लिखी जाती है। माना जाता है कि मोहम्मद ठाकुरुफानु के शासनकाल में थाना को पेश किया गया था। दिवेही एक हिन्द-आर्याई भाषा है जिसमें एली, प्राचीन सिंहली भाषा के साथ कुछ समानताएँं हैं, और एक विशेष अरबी लिपि (ताना) में लिखी जाती है। दिवेही भाषा पूरी आबादी में बोली जाती है।

अरबी भाषा

अरबी मुस्लिमों की धार्मिक भाषा के साथ-साथ कुरान और सुन्नत (हदीस) की भाषा भी है। मस्जिदों और स्कूलों में अरबी को धार्मिक भाषा के रूप में पढ़ाई जाती है। अधिकांश धार्मिक आबादी के धार्मिक शिक्षा के हिस्से के रूप में, अधिकांश आबादी में अरबी भाषा के पढ़ने, लेखन और उच्चारण में कुछ औपचारिक या अनौपचारिक शिक्षा प्रबंध किए गए हैं।,

अंग्रेज़ी भाषा

मालदीव के स्थानीय लोगों द्वारा अंग्रेजी व्यापक रूप से बोली जाती है| अंग्रेजी भाषा मालदीव की बोली जाने वाली सबसे प्रसिद्ध भाषा भी बन गई है।
विश्व अस्थमा दिवस

विश्व अस्थमा दिवस (अंग्रेज़ी: World Asthma Day) प्रतिवर्ष मई  महीने के पहले मंगलवार को पूरे विश्‍व में मनाया जाता है। वर्तमान में वायु प्रदूषण को देखते हुए अस्थमा के रोगियों की संख्या दिनों दिन बढ़ती जा रही है। इस बीमारी से छोटे बच्चों से लेकर वयोवृध्द जन तक प्रभावित हो रहे हैं अस्थमा विरोध की जागरूकता एवं शिक्षा हेतु इस इस दिन को संपूर्ण विश्व में मनाया जाता है। वर्ष २०१७ में इसे २ मई को मनाया जाएगा।
गति (भौतिकी)

यदि कोई वस्तु अन्य वस्तुओं की तुलना में समय के सापेक्ष में स्थान परिवर्तन करती है, तो वस्तु की इस अवस्था को गति (motion/मोशन) कहा जाता है।
सामान्य शब्दों में गति का अर्थ - वस्तु की स्थिति में परिवर्तन गति कहलाती है।
गति (Motion)= यदि कोई वस्तु अपनी स्थिति अपने चारों ओर कि वस्तुओं की अपेक्षा बदलती रहती है तो वस्तु की इस स्थिति को गति कहते है। 
जैसे- नदी में चलती हुई नाव, वायु में उडता हुआ वायुयान आदि।

परिभाषाएँ

दूरी (distance): किसी दिए गए समयान्तराल में वस्तु द्वारा तय किए गए मार्ग की लंबाई को दूरी कहते हैं। यह एक अदिश राशि है। यह सदैव धनात्मक (+ve) होती हैं।
विस्थापन (displacement): एक निश्चित दिशा में दो बिन्दुओं के बीच की लंबवत दूरी को विस्थापन कहते है। यह सदिश राशि है। इसका S.I. मात्रक मीटर है। विस्थापन धनात्मक, ऋणात्मक और शून्य कुछ भी हो सकता है।
चाल (speed): किसी वस्तु के विस्थापन की दर को चाल कहते हैं। अथार्त चाल = दूरी / समय यह एक अदिश राशि है। इसका S.I. मात्रक मीटर/सेकंड है।
वेग (velocity ): किसी वस्तु के विस्थापन की दर को या एक निश्चित दिशा में प्रति सेकंड वस्तु द्वारा तय की दूरी को वेग कहते हैं। यह एक सदिश राशि है। इसका S.I. मात्रक मीटर/सेकंड है।
संवेग(momentum): किसी वस्तु के द्रव्यमान और वेग का गुणनफल उस वस्तु का संवेग कहलाता है।
संवेग = वेग × द्रव्यमान
SI मात्रक- किग्रा × मी/से
त्वरण (acceleration): किसी वस्तु के वेग में परिवर्तन की दर को त्वरण कहते हैं। इसका S.I. मात्रक मी/से² है। यदि समय के साथ वस्तु का वेग घटता है तो त्वरण ऋणात्मक होता है, जिसे मंदन (retardation ) कहते हैं।
● गति के प्रकार
(१)रैखिक गति- जब कोई वस्तु किसी सरल या वर्क रेखा पर गति करती है, तो इस प्रकार की गति को रैखिक गति कहते है!
(२)वृतीय गति- जब कोई वस्तु किसी वृताकार पथ पर गतिमान हो तो, इस प्रकार की गति को वृतीय गति कहते है!
(३)दोलनी गति- जब कोई वस्तु किसी निश्चित बिंदु के आगे-पीछे या ऊपर-नीचे गति करती है, तो इस प्रकार की गति को दोलनी गति कहते हैं!
(४)आवर्त गति- वैसी गति जिसमे कोई कण किसी निश्चित समय अंतराल के बाद दुहरावे, तो इस प्रकार की गति को आवर्त गति कहते है!
(५)अनियमित गति- जब कोई वस्तु अपनी गति की दिशा अनियमत रूप से परिवर्तित करती रहती है, तो इस प्रकार की गति को अनियमित गति कहते हैं!
(६)घूर्णन गति- वैसी गति जिसमे कोई कण किसी बिंदु के चारो ओर बिना स्थान परिवर्तन के घूमता हो, तो उस प्रकार की गति को घूर्णन गति कहते हैं!
लियोनिद कुचमा

लियोनिद डैनलोविच कुचमा (जन्म 9 अगस्त 1938) एक युक्रेन के राजनेता हैं जो १९ जुलाई १९९४ से २३ जनवरी २००५ तक स्वतंत्र युक्रेन के दूसरे राष्ट्रपति थे। कुचमा ने अपने प्रतिद्वंद्वी लियोनिद क्रावचुक के खिलाफ १९९४ के राष्ट्रपति चुनाव जीतने के बाद पद ग्रहण किया। कुचमा ने १९९९ में पांच साल के अतिरिक्त कार्यकाल के लिए फिर से चुनाव जीता।
गौतम अदाणी

पूर्व जीवन

गौतम अदाणी का जन्म 24 जून 1962 को अहमदाबाद के रतनपोल में स्थित सेठ नी पोल क्षेत्र के गुजराती जैन परिवार में हुआ। उनके पिता का नाम शान्तिलाल एवं माता का नाम शान्ता अदाणी है और उनके सात भाई-बहन हैं। उनके माता पिता आजीविका के लिए थराड़ कस्बे से गुजरात के उत्तरी हिस्से बस गये।
N
खुला हाथ स्मारक

प्रतीकार्थ

या चिह्न कोर्बूजिए के डिजाइनों की थीम का एक प्रमुख हिस्सा रहा है जो उनके लिये शान्ति और पुनर्स्थापन का प्रतीक था। कोर्बूजिए के अनुसार यह 'दूसरी मशीन क्रांति' का भी प्रतीक था।

अवस्थिति

ऑपन हैंड मॉन्यूमेंट चंडीगढ़ के राजधानी कॉम्प्लेक्स, जो सेक्टर १ में है, में मौजूद है और इसके पीछे हिमालय के शिवालिक श्रेणी की दृश्यावली दिखलाई पड़ती है। चंडीगढ़ शहर खुद आवागम के साधनों द्वारा कई मुख्य उत्तर भारतीय शहरों से जुड़ा हुआ है।
टोंक विधानसभा क्षेत्र (राजस्थान)

टोंक विधानसभा क्षेत्र राजस्थान का एक विधानसभा क्षेत्र है।
फुलटन काउंटी, इंडियाना

फुल्टन काउंटी अमेरिका के इंडियाना प्रान्त में स्थित एक नगरों का जिला है। सन २०१० इसकी जनसँख्या २०,८३६ थी।
प्यार का देवता

संक्षेप

अपने माता-पिता की मौत के बाद, विजय (मिथुन चक्रवर्ती) अपने आप बहनों शारदा, सुजाता और संगीता की देखभाल करता है। जब तक वे घर की देखबाल करने लायक बड़ी ना हो जाए वो मैकेनिक के रूप में काम करता है। वयस्कता प्राप्त करने के बाद विजय ने शारदा (रूपा गांगुली) का इंस्पेक्टर अरुण (सुरेश ओबेरॉय) से विवाह किया; जबकि सुजाता (किशोरी शहाणे) का विवाह एडवोकेट गोपाल (राज किरन) से हुआ और संगीता अपने प्रेमी से शादी कर लेती है। बहनों अब विजय की शादी करना पसंद करती है और जब उन्हें पता चलता है कि वह राधा (माधुरी दीक्षित) से प्यार करता है, तो वे सभी बहुत खुश हुए। लेकिन अरुण ने अपनी बहन मोहिनी से बलात्कार के लिए विजय की गिरफ्तारी करते हुए उनकी खुशी को सदमे और अविश्वास से बदल दिया। जब उसे मुख्य न्यायाधीश सरस्वती मनोहर राय के सामने लाया जाता है, तो विजय अपने अपराध को स्वीकार करता है। जिससे एक सवाल उपजता है कि विजय ने अरुण की बहन पर ऐसा गंभीर अपराध को क्यों किया और उसके कार्यों के पीछे क्या उद्देश्य था।
जाटलैंड

भारत में जाटलैंड एक ऐसा क्षेत्र है, जहाँ दिल्ली, हरयाणा, पंजाब, उत्तर प्रदेश, और राजस्थान के कुछ हिस्सों सहित उत्तरी भारत में अधिकांश जाट समुदाय रहते हैं।
चिलहरी गाँव,बक्सर (बिहार)

बाहरी कड़िया

अंगूठाकार|632x632पिक्सेल|चिलहरी गाँव, बक्सर (बिहार)
याचिकाकर्ता

न्यायशास्त्र में याचिकाकर्ता (petitioner) वह पक्ष (व्यक्ति या दल) होता है जो न्यायालय या अन्य सरकारी संस्थान में किसी शिकायत या आग्रह को याचिका के रूप में लेकर जाता है और उसे दूर करने के लिए उस संस्थान से निर्णय या आदेश जारी करने की प्रार्थना करता है। इसके विपरीत प्रतिवादी (respondent) वह पक्ष होता है जो उस याचिका के लिए जवाबदेह हो या जो उसका विरोध करे।
पड़रियावाँ

पड़रियावाँ बिहार के पटना जिला के बिक्रम थाना में एक गाँव है। जो एनएच 98 के दक्षिण दिशा में है।
नैन्सी ऐन सिंथिया फ्रांसिस

नैन्सी ऐन सिंथिया फ्रांसिस तमिलनाडु विधानसभा के एक सदस्य हैं। वह है एक एक गैर-निर्वाचित और मनोनीत सदस्य रही हैं जो कि, एंग्लो-भारतीय समुदाय का प्रतिनिधित्व करती हैं।  वे पेशे से मीनाक्षी मिशन अस्पताल और अनुसंधान केंद्र, मदुराई में एक चिकित्सक के रूप में काम करती हैं।
गैस्ट्रोस्काइसिस

गैस्ट्रोस्काइसिस एक जन्म दोष है जिसमें बच्चे की आंत पेट के बगल में एक छेद के माध्यम से शरीर के बाहर फैली हुई है। छेद का आकार परिवर्तनीय है, और पेट और यकृत सहित अन्य अंग बच्चे के शरीर के बाहर भी हो सकते हैं। जटिलताओं में भोजन की समस्याएं, समयपूर्वता, आंतों के एट्रेसिया, और इंट्रायूटरिन वृद्धि मंदता शामिल हो सकती है। इस रोग के कारण आमतौर पर अज्ञात है। धूम्रपान करने वाली या शराब पीने वाली, या 20 साल से कम उम्र वाली माँ में अधिक होती हैं। गर्भावस्था के दौरान अल्ट्रासाउंड निदान कर सकते हैं। अन्यथा जन्म पर निदान होता है। 
इस रोग के उपचार में शल्य चिकित्सा शामिल है। यह आमतौर पर जन्म के कुछ ही समय बाद होता है। बड़े दोष वाले लोगों में उजागर अंग विशेष सामग्री से ढके जा सकते हैं और धीरे-धीरे पेट में वापस चले जाते हैं। यह स्थिति लगभग ४% यानि १०,000 नवजात बच्चों को प्रभावित करती है।

संकेत और लक्षण

इस रोग का गर्भावस्था के दौरान कोई संकेत नहीं होता परंतु गैस्ट्रोस्काइसिस के साथ लगभग ६०% शिशु जन्म लेते हैं। जन्म के समय, बच्चे को पेट की दीवार में अपेक्षाकृत छोटा (<4 सेमी) छेद होता हैं, आमतौर पर केवल पेट बटन के दाईं ओर। कुछ आंतें आमतौर पर शरीर के बाहर होती हैं, जो इस छिद्र से गुज़रती हैं। दुर्लभ परिस्थितियों में, यकृत और पेट पेट की दीवार के माध्यम से भी आ सकता है। जन्म के बाद इन अंगों को सीधे हवा में उजागर किया जाता है।

कारण

गैस्ट्रोस्काइसिस का कारण ज्ञात नहीं है। परन्तु कुछ मामलों में अनुवांशिक कारण हो सकते हैं, और गर्भावस्था के दौरान मां को उजागर करने के लिए पर्यावरणीय कारक भी हो सकते हैं। छोटी उम्र में मां बनना, और माँ बनने वाली महिलओं का शराब या तंबाकू का सेवन करना भी शामिल है।

मूल्यांकन

इस रोग का मूल्यांकन आमतौर पर दूसरे तिमाही में सामान्य अल्ट्रासाउंड स्क्रीन के दौरान लगभग ९०% मामलों की पहचान की जा सकती हैं।

इलाज

गैस्ट्रोस्चिसिस को पेट की गुहा में उजागर आंतों को वापस करने और पेट में छेद को बंद करने के लिए शल्य चिकित्सा उपचार की आवश्यकता होती है। कभी-कभी यह तुरंत किया जाता है लेकिन अक्सर खुले अंग बाँझ के साथ ढके होते हैं, और बाद में सर्जरी की जाती है। प्रभावित नवजात बच्चों को अक्सर एक से अधिक शल्य चिकित्सा की आवश्यकता होती है, क्योंकि केवल एक ही सर्जरी में लगभग १०% मामलों को बंद किया जा सकता है।
जन्म के बाद शल्य चिकित्सा की तत्काल आवश्यकता को देखते हुए, यह अनुशंसा की जाती है कि इन उच्च जोखिम वाले नियोनेट्स की देखभाल के लिए सुसज्जित सुविधा पर वितरण हो, क्योंकि अन्य सुविधाओं में स्थानान्तरण प्रतिकूल परिणामों का जोखिम बढ़ा सकता है। इस बात का कोई सबूत नहीं है कि सीज़ेरियन डिलीवरी गैस्ट्रोस्काइसिस के साथ बच्चों के लिए बेहतर नतीजों का कारण बनती है, इसलिए सीज़ेरियन डिलीवरी केवल तभी माना जाता है जब अन्य संकेत हैं।
गज गामिनी

संक्षेप

फिल्म का केंद्रीय चरित्र "गज गामिनी" (माधुरी दीक्षित) नामक किसी रहस्यमय व्यक्ति द्वारा दर्शाया जाता है, जो आम आदमी उत्तेजित, भ्रमित और प्रेरित करती है। "गज गामिनी" लियोनार्डो द विंसी (नसीरुद्दीन शाह) के 'मोना लिसा', कालिदास की कविता "शकुंतला" और शाहरुख (शाहरुख खान) नाम के एक फोटोजर्नलिस्ट के पीछे प्रेरणा है। रहस्यमय "गज गामिनी" चार पात्रों के रूप में प्रकट होती है, उनमें से एक है संगीता जो समय की शुरुआत में बनारस की एक अंधी लड़की है। वह पुरुष-वर्चस्व के खिलाफ विद्रोह करने के लिए गाँव की महिलाओं (फरीदा ज़लाल, शिल्पा शिरोडकर और शबाना आज़मी) को प्रेरित करती है। एक और चरित्र है शकुंतला, जो इसी नाम के कालिदास की कविता का विषय है। शकुंतला ने महिलाओं में ईर्ष्या और पुरुषों में प्यार जगाया। उसने केरल के जंगलों में समान रूप से मनुष्यों और जानवरों को आकर्षित किया। "गज गामिनी" पुनर्जागरण के दौरान मोना लिसा भी है, चित्रकार लियोनार्डो द विंसी के जुनून की वस्तु। अंत में, फिल्म के सबसे भ्रमित क्षेत्र में मोनिका नई सहस्राब्दी की महिला का प्रतिनिधित्व करती हुई मानी जाती है। कामदेव, प्यार का देवता (इंदर कुमार), पूरे इतिहास में धरती पर चलते हैं और "गज गामिनी" के प्यार को जीतने का प्रयास करते हैं।
इस मिश्रण में इतिहास में विभिन्न बिंदुओं पर विज्ञान (आशीष विद्यार्थी) और कला (मोहन आगाशे) के बीच दो अलग-अलग अवधियों और टकरावों को अलग करती काली दीवार है। यह दर्शाता है कि दुनिया बदल सकती है, लेकिन इसके मूल विचार हमेशा वही बने रहेंगे। कला और विज्ञान के बीच टकराव इस विचार को लेकर आता है कि विज्ञान दृढ़ता से सिर्फ उसपर विश्वास करता है जिसे केवल सिद्ध किया जा सकता है, कला का आधार वह है जिसे साबित भी किया जा सकता है और साथ ही अंतर्ज्ञानी भावना से महसूस किया जा सकता है। विज्ञान मस्तिष्क का उपयोग करता है, जबकि कला मस्तिष्क और दिल का उपयोग करती है। फिल्म का एक और पहलू "गठरी" है, एक छोटा बंडल जो महिला अपने सिर पर बोझ की तरह ले जाती है, जिसके साथ उसे हमेशा के लिए चलना होगा।
लॉली रोड एंड अदर स्टोरीज

लॉली रोड एंड अदर स्टोरीज आर के नारायण द्वारा रचित कहानियो का एक संकलन है।
जड़त्वाघूर्ण

किसी पिण्ड की घूर्णन की दर के परिवर्तन के प्रति प्रतिरोध की माप उस पिण्ड का जड़त्वाघूर्ण (Moment of inertia) कहलाता है। किसी पिण्ड का जड़त्वाघूर्ण उसके आकार-प्रकार एवं उसके अन्दर द्रव्यमान के वितरण की प्रकृति पर निर्भर करता है। स्थानान्तरण गति में जो कार्य द्रव्यमान का है वही कार्य घूर्णन गति में जड़त्वाघूर्ण का होता है। जड़त्वाघूर्ण के प्रतीक के लिये I या कभी-कभी J का प्रयोग किया जाता है। जड़त्वाघूर्ण की अवधारणा का उल्लेख सबसे पहले यूलर (Euler) ने सन् १७३० में अपनी पुस्तक ' Theoria motus corporum solidorum seu rigidorum ' में किया था।
तुर्कमेनाबात

तुर्कमेनाबत (तुर्कमेनी: Türkmenabat, रूसी: Түркменабат) तुर्कमेनिस्तान के लेबाप प्रांत की राजधानी है। सन् २००९ की जनगणना में इसकी आबादी लगभग २,५४,००० थी। इस शहर को पहले चारझ़ेव (Чәрҗев, Charzhew) या 'चारजू' (چهارجوی) बुलाया जाता था (जिसका अर्थ फ़ारसी में 'चार नदियाँ या नहरें' है, इसमें 'झ़' के उच्चारण पर ध्यान दें)।

विवरण

तुर्कमेनाबत उज़बेकिस्तान की सीमा के नज़दीक आमू दरिया के किनारे बसा हुआ है। हालांकि यह अब एक आधुनिक औद्योगिक शहर है, इसका इतिहास २,००० साल से भी अधिक है। किसी ज़माने में यह आमूल (Amul) नाम का शहर हुआ करता था और कहा जाता है कि आमू दरिया का नाम भी शायद इसी शहर पर रखा गया हो। यह ऐतिहासिक रेशम मार्ग पर भी एक महत्वपूर्ण पड़ाव था। मध्यकाल में यह सदियों तक बुख़ारा ख़ानत का हिस्सा रहा और फिर रूसी साम्राज्य में शामिल कर लिया गया। १८८६ में रूसियों ने यहाँ से ट्रांस-कैस्पियन रेलवे नाम का रेलमार्ग निकला और बहुत से रूसी यहाँ आकर बस गए। उन्होंने अपनी बस्ती का नाम नया चारजू रखा। नया शहर वहीं से शुरू हुआ। सोवियत संघ के बनाने के बाद उसकी सरकार ने उज़बेकों में स्वतंत्रता की तीव्र भावना को देखते हुए इस शहर को नवगठित तुर्कमेन सोवियत गणतंत्र में शामिल किया (जो सोवियत संघ का एक प्रांत था)। उज़बेक प्रभाव के कारण तुर्कमेनाबत शहर में उज़बेकों की बहुतायत रही है और वे अब इस शहर की आबादी के ७०% हैं।
तुर्कमेनाबत अपने बाज़ारों के लिए प्रसिद्ध है, जिनमें गोक बाज़ार, दुनिया बाज़ार और मरकज़ी बाज़ार सबसे जाने-माने हैं। दुनिया बाज़ार में चीन, तुर्की, उज़बेकिस्तान और रूस से लाया गया माल बिकता है। तुर्कमेनाबत से ७० किमी दक्षिण पर पूर्वी काराकुम रेगिस्तान शुरू हो जाता है और वहाँ रेपेतेक प्राकृतिक अरक्षित क्षेत्र स्थित है, जो अपने ज़ेमज़ेन (zemzen) नामक रेगिस्तानी मगरमच्छों के लिए मशहूर है।
कार्तीय निर्देशांक पद्धति

गणित में कार्तीय निर्देशांक पद्धति (cartesian coordinate system), समतल मे किसी बिन्दु की स्थिति को दो अंको के द्वारा अद्वितीय रूप से दर्शाने के लिए प्रयुक्त होती है। इन दो अंको को उस बिन्दु के क्रमशः X-निर्देशांक व Y-निर्देशांक कहा जाता है। इसके लिये दो लंबवत रेखाएं निर्धारित की जाती हैं जिन्हे X-अक्ष और Y-अक्ष कहते हैं। इनके कटान बिन्दु को मूल बिन्दु (origin) कहते हैं। जिस बिन्दु की स्थिति दर्शानी होती है, उस बिन्दु से इन अक्षों पर लम्ब डाले जाते हैं। इस बिन्दु से Y-अक्ष की दूरी को उस बिन्दु का X-निर्देशांक या भुज कहते हैं। इसी प्रकार इस बिन्दु की X-अक्ष से दूरी को उस बिन्दु का Y-निर्देशांक या कोटि कहते है।
उदाहरण के लिये यदि किसी बिन्दु की Y-अक्ष से (लम्बवत) दूरी a तथा X-अक्ष से दूरी b हो तो क्रमित-युग्म (a,b) को उस बिन्दु का कार्तीय निर्देशांक कहते हैं।
शाही विमान कारखाना एस.ई.२

रॉयल विमान फैक्टरी एस.ई.२ (स्काउट प्रायोगिक) एक प्रारंभिक एकल सीट ब्रिटिश स्काउट विमान था। इसका डिजाइन १९१३ में बीएस१ के रूप में रॉयल विमान फैक्टरी में बनाया गया और इसका प्रोटोटाइप रॉयल फ्लाइंग कोर द्वारा प्रथम विश्व युद्ध के शुरुआती महीनों में पश्चिमी मोर्चे पर संचालित व इस्तेमाल में आने से पहले कई बार बदला गया। इसे आखिरकार १७ फ़रवरी १९१४ को रॉयल फ्लाइंग कोर की पांचवी स्कुआडरन को इस्तेमाल के लिए क्रम संख्या ६०९ के साथ दिया गया जहा इसने सफल प्रदर्शन किया व बाद मे इसे तीसरी स्कुआडरन को भी सोपा गया। इसने प्रथम विश्व युद्ध में अंग्रेज़ी जलग्रीवा के पार जाकर युद्ध में हिसा लिया।
मधुर कपिला

मधुर कपिला (जन्म 15 अप्रैल, 1942) एक उपन्यासकार, पत्रकार, और हिन्दी साहित्य एवं कला की समीक्षक हैं।

प्रारंभिक जीवन

मधुर कपिला जालंधर, पंजाब में पैदा हूयी थी। वह आजकल चंडीगड़ में रहती हैं।

कैरियर

मधुर कपिला 1977 से एक स्वतंत्र पत्रकार और कला समीक्षक हैं। दैनिक ट्रिब्यून, दिनमान, पंजाब केसरी, जनसत्ता, हिंदी हिन्दुस्तान समाचार और विभिन्न साहित्यिक पत्रिकाओं जैसे हंस, वर्तमान साहित्य, वागर्थ, नया ग्यनोदए (भारतीय ज्ञानपीठ), दस्तक, इरावती, हरीगंधा, जागृति और कई और। इनमें इनकी लघु कथाएँ प्रकाशित हुईं। दैनिक ट्रिब्यून में साहित्यिक कॉलम "कला क्षेत्रेया" – एक साप्ताहिक कला और साहित्य कॉलम। दैनिक ट्रिब्यून में उपन्यास सातवाँ स्वर धारावाहिक के रूप में प्रकाशित। 
वह तीन दशकों से चंडीगढ़ संगीत नाटक अकादमी की सदस्य हैं। उनकी कहानियाँ पंजाब विश्वविद्यालय चंडीगढ़ और कुरुक्षेत्र विश्वविद्यालय में कई पीएचडी और एमफिल शोध का विषय रही हैं।
मधुर कपिला की पहली कहानी 1960 में वीर प्रताप (जालंधर की अखबार) में प्रकाशित की गयी थी। उस समय से उनके तीन उपन्यास प्रकाशित हुए – भटके राही, सातवाँ स्वर और सामने का आसमान;  और तीन लघु कहानी संग्रह – बीचों बीच, तब शायद और एक मुक़दमा और।

पुरस्कार

2011 में मधुर कपिला को हिन्दी साहित्य में उत्कृष्ट योगदान के लिए चंडीगढ़ साहित्य अकादमी पुरस्कार प्रस्तुत किया गया।
कपूर

प्रकार

कपूर तीन विभिन्न वर्गों की वनस्पति से प्राप्त होता है। इसीलिए यह तीन प्रकार का होता है :
(1) चीनी अथवा जापानी कपूर,
(2) भीमसेनी अथवा बरास कपूर,
(3) हिंदुस्तानी अथवा पत्रीकपूर।
उपर्युक्त तीनों प्रकार के कपूर के अतिरिक्त आजकल संश्लिष्ट (synthesized) कपूर भी तैयार किया जाता है।

जापानी कपूर

यह एक वृक्ष से प्राप्त किया जाता है जिससे सिनामोमस कैफ़ोरा (Cinnamomum camphora) कहते हैं। यह लॉरेसी (Lauraceae) कुल का सदस्य है। यह वृक्ष चीन, जापान तथा फ़ारमोसा का आदि निवासी है, परंतु कपूर के उत्पादन के लिए अथवा बागों की शोभा के लिए अन्य देशों में भी उगाया जाता है। भारत में यह देहरादून, सहारनपुर, नीलगिरि तथा मैसूर आदि में पैदा किया जाता है। भारतीय कर्पूर वृक्ष छोटे, उनकी पत्तियाँ ढाई से 4 इंच लंबी, आधार से कुछ ऊपर तीन मुख्य शिराओं से युक्त, आधारपृष्ठ पर किंचित्‌ श्वेताभ, लंबाग्र और मसलने पर कर्पूरतुल्य गंधवाली होती हैं। पुष्प श्वेताभ, सौरभयुक्त और सशाख मंजरियों में निकलते हैं।
जापानी कपूर- जापान आदि में लगभग 50 वर्ष पुराने वृक्षों के काष्ठ आसवन (distillation) से कपूर प्राप्त किया जाता है। किंतु भारत में यह पत्तियों से ही प्राप्त किया जाता है। कपूर के पौधों से बार-बार पत्तियाँ तोड़ी जाती हैं, इसलिए वे झाड़ियों के रूप में ही बने रहते हैं। इस जाति के कई भेद ऐसे भी हैं जो साधारण दृष्टि से देखने पर सर्वथा समान लगते हैं, परंतु इनमें कपूर से भिन्न केवल यूकालिप्टस आदि गंधवाले तेल होते हैं, जिनका आभास मसली हुई पत्तियों की गंध से मिल जाता है। कपूरयुक्त भेदों के सर्वांग में तेलयुक्त केशिकाएँ होती हैं जिनमें पीले रंग का तेल उत्पन्न होता है। इससे धीरे-धीरे पूथक्‌ होकर कपूर जमा होता है।

भीमसेनी कपूर

जिस पौधे से यह प्राप्त होता है उसे ड्रायोबैलानॉप्स ऐरोमैटिका (Dryobalanops aromatica) कहते हैं। यह डिप्टरोकार्पेसिई (Deipterocarpaceae) कुल का सदस्य है जो सुमात्रा तथा बोर्निओ आदि में स्वत: उत्पन्न होता है। इस वृक्ष के काष्ठ में जहाँ पाले होते हैं अथवा चीरे पड़े रहते हैं वहीं कपूर पाया जाता है। यह श्वेत एवं अर्धपारदर्शक टुकड़ों में विद्यमान रहता है और खुरचकर काष्ठ से निकाला जाता है। इसलिए इसे अपक्व और जापानी कपूर को पक्व कर्पूर कहा गया हे। यह अनेक बातों में जापानी कपूर से सादृश्य रखता है और उसी के समान चिकित्सा तथा गंधी व्यवसाय में इसका उपयोग होता है। इसकी मुख्य विशेषता यह है कि यह पानी में डालने पर नीचे बैठ जाता है। आयुर्वेदीय चिकित्सा में यह अधिक गुणवान भी माना गया है। आजकल भीमसेनी कपूर के नाम पर बाजार में प्राय: कृत्रिम कपूर ही मिलता है, अत: जापानी कपूर का उपयोग ही श्रेयस्कर है।
२१२६ ईसा पूर्व

२१२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।